Հավելված

ՀՀ կառավարության\_\_ թվականի

\_\_\_\_\_\_\_\_\_\_\_ «\_\_»-ի N \_\_\_-Լ որոշման

«Հավելված 4

ՀՀ կառավարության 2023 թվականի

հոկտեմբերի 26-ի N 1871-Լ որոշման

**ՄԵԹՈԴԱԲԱՆՈՒԹՅՈՒՆ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՀԱԿԱԿՈՌՈՒՊՑԻՈՆ ՌԱԶՄԱՎԱՐՈՒԹՅԱՆ ԵՎ ԴՐԱՆԻՑ ԲԽՈՂ 2023-2026 ԹՎԱԿԱՆՆԵՐԻ ԳՈՐԾՈՂՈՒԹՅՈՒՆՆԵՐԻ ԾՐԱԳՐԻ ՄՈՆԻԹՈՐԻՆԳԻ ԵՎ ԳՆԱՀԱՏՄԱՆ ԸՆԹԱՑԱԿԱՐԳԸ ԵՎ ՄՈՆԻԹՈՐԻՆԳԻ ԵՎ ԳՆԱՀԱՏՄԱՆ ՄԵԹՈԴԱԲԱՆՈՒԹՅՈՒՆԸ**

**ՆԵՐԱԾՈՒԹՅՈՒՆ**

1. Հայաստանի Հանրապետության հակակոռուպցիոն ռազմավարության և դրա իրականացման 2023-2026 թվականների գործողությունների ծրագրի (այսուհետ նաև՝ Ռազմավարություն) մոնիթորինգը և գնահատումն ուղղված են Ռազմավարության իրականացման արդյունավետությունը գնահատելուն, դրա իրականացման խոչընդոտների բացահայտմանը և վերջիններիս հաղթահարմանը, Ռազմավարությամբ նախատեսված արդյունքների կատարման գնահատմանը։
2. Ռազմավարության գնահատումն իրականացվում է հրապարակային, թափանցիկ և քաղաքացիական հասարակության ակտիվ մասնակցության վրա հիմնված մոնիթորինգի ու գնահատման համակարգի հիման վրա։
3. Մոնիթորինգի և գնահատման ինստիտուցիոնալ համակարգը ներառում է Հակակոռուպցիոն քաղաքականության խորհուրդը, Արդարադատության նախարարությունը, Ռազմավարության կատարող մարմինները (այսուհետ նաև՝ Կատարող մարմիններ)՝ ի դեմս այդ մարմինների Հակակոռուպցիոն ծրագրերի պատասխանատուների:
4. Ռազմավարության մոնիթորինգի և գնահատման գործառույթներն իրականացնում է Արդարադատության նախարարության հակակոռուպցիոն քաղաքականության մշակման և մոնիթորինգի վարչությունը (այսուհետ նաև՝ Վարչություն)՝ որպես հակակոռուպցիոն քաղաքականության մշակման, մոնիթորինգի և գնահատման մասնագիտացված հակակոռուպցիոն ինստիտուցիոնալ համակարգի մարմին։ Վարչությունը մոնիթորինգի, գնահատման և համակարգման շրջանակներում ապահովում է հետևյալ հիմնական գործառույթները.

❖ իրականացնում է հակակոռուպցիոն քաղաքականության ոլորտի գործընթացների, Ռազմավարության մոնիթորինգ և գնահատում, դրա հիման վրա զեկույցների կազմում, գործողությունների կատարմանն ուղղված առաջարկությունների ներկայացում Կատարող և շահագրգիռ մարմիններին․

* համակարգում է Արդարադատության նախարարության իրավասության շրջանակներում իրականացվող հակակոռուպցիոն միջոցառումների և հակակոռուպցիոն ոլորտի միջազգային պարտավորությունների իրականացումը, դրանց շրջանակներում հարցաշարերի մշակման, ինքնագնահատման զեկույցների կազմման ուղղված աշխատանքները՝ ապահովելով ազգային համակարգումը.

❖ իրականացնում է Հայաստանի Հանրապետության կողմից ստանձնած հակակոռուպցիոն միջազգային պարտավորությունների մոնիթորինգ, դրա շրջանակներում կազմում և միջազգային կազմակերպություններին է ներկայացնում Հայաստանի Հանրապետության կողմից իրականացված աշխատանքները.

❖ տրամադրում է մեթոդական և մասնագիտական աջակցություն պետական և տեղական ինքնակառավարման մարմինների Հակակոռուպցիոն ծրագրերի պատասխանատուներին և վերջիններիս փոխարինող անձանց, համակարգում է նշյալ անձանց կողմից հակակոռուպցիոն միջազգային պարտավորությունների շրջանակում իրականացվող աշխատանքները․

❖ համակարգում է Ռազմավարության իրականացման գործընթացը՝ Կատարող մարմինների Հակակոռուպցիոն ծրագրերի պատասխանատուների և վերջիններիս փոխարինող անձանց հետ համագործակցության շրջանակում.

❖ Իրականացնում Հակակոռուպցիոն քաղաքականության խորհրդի քարտուղարության աշխատանքները (բացառությամբ՝ նիստերի կազմակերպման հետ կապված տեխնիկական աշխատանքների):

1. Ռազմավարության մոնիթորինգի և գնահատման գործառույթներն իրականացնում է Վարչությունը՝ Կատարող մարմինների, ինչպես նաև այդ մարմինների Հակակոռուպցիոն ծրագրերի պատասխանատուների կողմից ներկայացված տեղեկատվության, ինքնագնահատման հաշվետվությունների, հակակոռուպցիոն ոլորտի միջազգային պարտավորությունների շրջանակներում Հայաստանի գնահատման զեկույցների, քաղաքացիական հասարակության կազմակերպությունների կողմից կազմված գնահատման և մոնիթորինգի այլընտրանքային հասարակական զեկույցների, ներկայացված տեղեկատվության և Նախարարությանը հասանելի այլ տեղեկությունների հիման վրա:
2. Մոնիթորինգի արդյունքներն ամփոփվում են Վարչության կողմից ներկայացված հաշվետվություններում։
3. Հակակոռուպցիոն ծրագրերի պատասխանատուները Ռազմավարության իրականացման համար պատասխանատու Կատարող մարմնի՝ «Հանրային ծառայության մասին» օրենքի 7.1-րդ գլխող նախատեսված անձինք/ստորաբաժանում են, որոնք ներգերատեսչական մակարդակում ապահովում են համապատասխան պետական կամ տեղական ինքնակառավարման մարմինների իրավասությունների շրջանակներում իրականացվող հակակոռուպցիոն միջոցառումների և այդ մարմինների կողմից հակակոռուպցիոն ոլորտի միջազգային պարտավորությունների կատարմանն ուղղված աշխատանքների համակարգումը, ներառյալ՝ դրա շրջանակում հաշվետվությունների և ինքնագնահատման զեկույցների կազմումը:
4. Հակակոռուպցիոն մոնիթորինգի և գնահատման գործընթացում շարունակելու է առանցքային դերակատարում ունենալ նաև դեռևս 2019 թվականին ստեղծված Հակակոռուպցիոն քաղաքականության խորհուրդը:

**ՄՈՆԻԹՈՐԻՆԳԻ ԵՎ ԳՆԱՀԱՏՄԱՆ ԻՐԱԿԱՆԱՑՈՒՄԸ**

1. Ռազմավարության մոնիթորինգն իրականացվում է կիսամյակային, իսկ մոնիթորինգը և գնահատումը՝ տարեկան կտրվածքով: Կիսամյակային մոնիթորինգի շրջանակներում ուսումնասիրվում է Գործողությունների ծրագրով սահմանված գործողությունների և դրանցով նախատեսված կատարողականի թիրախների կատարման ընթացքը և վեր են հանվում դրանց կատարմանը խոչընդոտող հանգամանքները: Տարեկան կտրվածքով իրականացվում է միջանկյալ ժամանակահատվածի գործոնային, ինչպես նաև՝ միջանկյալ ժամանակահատվածի արդյունքային մոնիթորինգ և գնահատում: Արդյունքային մոնիթորինգն իրականացվում է Ռազմավարությամբ առաջադրված հիմնական խնդիրների լուծմանը միտված ուղղակի արդյունքային որակական և քանակական ցուցանիշների, ակնկալվող վերջնարդյունքների և ազդեցության հիման վրա: Գործոնային մոնիթորինգի և գնահատման շրջանակներում ուսումնասիրվում և գնահատվում է Գործողությունների ծրագրի կատարումը՝ հիմք ընդունելով յուրաքանչյուր միջոցառման համար սահմանված գործոնային ցուցիչները:
2. Ռազմավարության և դրա գործողությունների ծրագրի ազդեցության գնահատման նպատակով Նախարարությունը միջնաժամկետ և երկարաժամկետ փուլերում տարբեր թիրախային խմբերում կարող է նախաձեռնել հանրային կարծիքի հարցումներ, որոնց անցկացման հիման վրա չափվում է բարեփոխումների ազդեցությունը և ներգործությունը հասարակության վրա:
3. Մոնիթորինգի և գնահատման իրականացման շրջանակներում Վարչությունը պետական և տեղական ինքնակառավարման մարմինների իրավասու ստորաբաժանումներից կարող է պահանջել և ստանալ անհրաժեշտ տեղեկատվություն, մոնիթորինգի և գնահատման համար անհրաժեշտ հաշվետվություններ, կազմակերպել քննարկումներ պետական մարմինների և հասարակական կազմակերպությունների մասնակցությամբ։
4. Վարչությունը մոնիթորինգի և գնահատման շրջանակներում Կատարող մարմիններին ապահովում է մեթոդական աջակցությամբ և խորհրդատվությամբ։
5. Վարչությունը վարում է Հակակոռուպցիոն ռազմավարության կատարման մշտադիտարկման հարթակը (այսուհետ՝ Հարթակ)։
6. Հարթակի շրջանակներում մոնիթորինգը և գնահատումն իրականացվում են սույն մեթոդաբանության հաշվառմամբ։

**ԳՈՐԾՈՆԱՅԻՆ ՄՈՆԻԹՈՐԻՆԳԻ ԵՎ ԳՆԱՀԱՏՄԱՆ ԻՐԱԿԱՆԱՑՈՒՄ**

1. Գործոնային մոնիթորինգը և գնահատումն արտահայտվում է Ռազմավարության գործողությունների ծրագրով սահմանված յուրաքանչյուր գործողության իրականացման կատարողական թիրախի և դրա արդյունքը գնահատող ուղղակի արդյունքային քանակական և որակական ցուցանիշների գնահատմամբ։ Գործոնային մոնիթորինգն իրականացվում է Վարչության և կատարող մարմինների կողմից։
2. Գործոնային մոնիթորինգն արտահայտում է համապատասխան գործողության կատարման քանակական աստիճանը/չափը:
3. Գործոնային մոնիթորինգի շրջանակում յուրաքանչյուր գործողության կատարողականի թիրախի գնահատումn իրականացվում է գնահատման հետևյալ մակարդակներով.
4. «կատարված է ամբողջությամբ»,
5. «կատարված է մասնակի»,
6. «կատարված չէ»։
7. Գործողությունը հաշվետու ժամանակահատվածի համար գնահատվում է «կատարված է ամբողջությամբ» այն դեպքում, երբ Ռազմավարության տվյալ գործողության համար նախատեսված կատարողականի թիրախն իրականացվել է ամբողջությամբ և ապահովված են կատարողականի թիրախից բխող ուղղակի արդյունքային քանակական և որակական ցուցանիշներ։ Կատարողականի թիրախը համարվում է ամբողջությամբ կատարված, եթե հաշվետու ժամանակահատվածի համար տվյալ գործողության համար նախատեսված կատարողականի թիրախից բխող ուղղակի արդյունքային քանակական և որակական ցուցանիշները ապահովված են 70-100 տոկոսով: Եթե հաշվետու ժամանակահատվածում սահմանված չէ գործողության կատարողականի թիրախ, ապա ներկայացվում են հաշվետու ժամանակահատվածում տվյալ գործողության ուղղակի արդյունքային քանակական և որակական ցուցանիշներ կատարման ուղղությամբ իրականացված աշխատանքները:
8. Գործողությունը հաշվետու ժամանակահատվածի համար գնահատվում է «կատարված է մասնակի» եթե Ռազմավարության գործողության կատարողականի թիրախները չեն իրականացվել ամբողջությամբ, կամ կատարողական թիրախով նախատեսված գործողություններն իրականացվել են, սակայն դրանից բխող ուղղակի արդյունքային քանակական և որակական ցուցանիշները ապահովվել են 30-70 տոկոսով։
9. Գործողությունը հաշվետու ժամանակահատվածի համար գնահատվում է «կատարված չէ», եթե Ռազմավարության համապատասխան գործողության կատարողական թիրախների իրականացման ուղղությամբ աշխատանքներ չեն իրականացվել, կամ հաշվետու ժամանակահատվածի համար գործողությամբ սահմանված ուղղակի արդյունքային և քանակական ցուցանիշները կատարվել են մինչև 30 տոկոս:
10. Այն դեպքում, երբ գործողության գնահատումը հնարավոր չէ իրականացնել ուղղակի արդյունքային քանակական ցուցանիշներով, գնահատումն իրականացվում է՝ հիմք ընդունելով ուղղակի արդյունքային որակական ցուցանիշները: Այն դեպքում, երբ գործողության գնահատումը հնարավոր չէ իրականացնել ուղղակի արդյունքային որակական ցուցանիշներով, գնահատումն իրականացվում է՝ հիմք ընդունելով ուղղակի արդյունքային քանակական ցուցանիշները:
11. Ռազմավարության ամփոփ գործոնային գնահատումն իրականացվում է 2023-2026 թվականների ժամանակահատվածի համար։ Գնահատումն իրականացվում է ըստ ամբողջությամբ կատարված, մասնակի կատարված և չկատարված գործողությունների հարաբերակցության։

**ԱՐԴՅՈՒՆՔԱՅԻՆ ՄՈՆԻԹՈՐԻՆԳԻ ԵՎ ԳՆԱՀԱՏՄԱՆ ԻՐԱԿԱՆԱՑՈՒՄ**

1. Ռազմավարության արդյունքային մոնիթորինգը Ռազմավարության արդյունքում փաստացի գրանցված արդյունքների, Ռազմավարության առջև բարձրացված խնդիրների և դրանց ուղղությամբ նախատեսված վերջնարդյունքների և կատարված գործողությունների ազդեցության գնահատումն է: Արդյունքային մոնիթորինգն իրականացվում է Վարչության կողմից՝ կատարող մարմինների կողմից տրված տեղեկատվության հիման վրա և գնահատման և մոնիթորինգի այլընտրանքային հասարակական զեկույցների հաշվառմամբ:
2. Արդյունքային մոնիթորինգն իրականացվում է՝ պարզելու, թե Ռազմավարության գործողությամբ նախատեսված կատարողականի թիրախները, դրանց իրականացման արդյունքում ապահովված արդյունքային քանակական և որակական ցուցանիշները գործնականում որքանով են ապահովել Ռազմավարական նպատակի՝ ներառյալ մասնավոր նպատակի և գործող ակնկալվող վերջնարդյունքները:
3. «Ակնկալվող վերջնարդյունքները» գնահատվում են՝ հիմք ընդունելով Ռազմավարության գործողությունների ծրագրի նպատակով նախատեսված կատարողականի թիրախների, դրանց արդյունքային քանակական և որակական ցուցանիշների հիման վրա ձևավորված ակնկալվող վերջնարդյունքների ապահովվածությունը:
4. «Ակնկալվող ազդեցության» գնահատումն իրականացվում է 2023-2026 թվականների ժամանակահատվածի համար՝ ամփոփ եղանակով: «Ակնկալվող ազդեցության» գնահատումն իրականացվում է՝ հիմք ընդունելով, թե Ռազմավարության «ակնկալվող վերջնարդյունքների» իրականացման արդյունքում ինչքանով են ապահովվել սահմանված ազդեցության ցուցիչները:
5. Տարեկան կտրվածքով իրականացվում է միջանկյալ ժամանակահատվածի արդյունքային մոնիթորինգ:
6. Արդյունքային մոնիթորինգի գնահատումն իրականացվում է երեք չափանիշներով.

1) ապահովված է

2) ապահովված չէ

3) ապահովված է մասամբ:

1. Ռազմավարական նպատակը գնահատվում է «ապահովված է», եթե ռազմավարական նպատակով և մասնավոր նպատակով սահմանված գործողությունների կատարողականի թիրախները և դրանց իրականացման արդյունքում ապահովված արդյունքային քանակական և որակական ցուցանիշներն ապահովել են ակնկալվող վերջնարդյունքները 70-100 տոկոսով:
2. Ռազմավարական նպատակը գնահատվում է «ապահովված է մասամբ», եթե ռազմավարական նպատակով և մասնավոր նպատակով սահմանված գործողությունների կատարողականի թիրախները և դրանց արդյունքային քանակական և որակական ցուցանիշները ապահովել են ակնկալվող վերջնարդյունքները 30-70 տոկոսով:
3. Ռազմավարական նպատակը գնահատվում է «ապահովված չէ», եթե ռազմավարական նպատակով և մասնավոր նպատակով սահմանված գործողությունների կատարողականի թիրախները և դրանց արդյունքային քանակական և որակական ցուցանիշները ապահովել են ակնկալվող վերջնարդյունքնեը մինչև 30 տոկոս:
4. Ռազմավարության եզրափակիչ արդյունքային գնահատումն իրականացվում է 2023-2026 թվականների ժամանակահատվածի համար։ Գնահատումն իրականացվում է ըստ ապահովված, չապահովված և մասամբ ապահովված ռազմավարական նպատակների հարաբերակցության։

**ՄՈՆԻԹՈՐԻՆԳԻ ԵՎ ԳՆԱՀԱՏՄԱՆ ԻՐԱԿԱՆԱՑՄԱՆ ԺԱՄԿԵՏՆԵՐԸ**

1. Ռազմավարության Կատարող մարմինները յուրաքանչյուր տարվա առաջին կիսամյակի ավարտից հետո՝ 5 աշխատանքային օրվա ընթացքում, սույն մեթոդաբանությամբ սահմանված Ձև1-ին համապատասխան՝ Նախարարություն են ներկայացնում հաշվետվություն Գործողությունների ծրագրով իրենց կողմից կատարման ենթակա աշխատանքների ընթացքի վերաբերյալ: Սույն կետում նշված տեղեկատվությունը ստանալուց հետո Նախարարությունը վերլուծում, համադրում և ամփոփում է Կատարող մարմինների կողմից ներկայացված հաշվետվությունները, կազմում է մոնիթորինգի կիսամյակային զեկույց և յուրաքանչյուր տարվա առաջին կիսամյակի ավարտից հետո՝ 20-րդ աշխատանքային օրը, ապահովում է մոնիթորինգի կիսամյակային զեկույցի հրապարակումը Նախարարության կայքէջում:
2. Ռազմավարության Կատարող մարմինները յուրաքանչյուր տարվա ավարտից հետո 15 աշխատանքային օրվա ընթացքում սույն մեթոդաբանությամբ սահմանված Ձև2-ին համապատասխան Նախարարություն են ներկայացնում տարեկան հաշվետվություն Ռազմավարության գործողությունների ծրագրով իրենց կողմից կատարման ենթակա աշխատանքների վերաբերյալ:
3. Տեղեկատվությունը ստանալուց հետո Վարչությունը վերլուծում, համադրում, ամփոփում է ներկայացված հաշվետվությունները և Նախարարությանը հասանելի այլ տեղեկությունները, իրականացնում է գնահատում, մշակում է մոնիթորինգի և գնահատման տարեկան զեկույց:
4. Նախարարությունն ապահովում է յուրաքանչյուր նախորդ տարվա մոնիթորինգի և գնահատման տարեկան զեկույցի հրապարակումը Նախարարության կայքէջում՝ ոչ ուշ, քան մինչև տվյալ տարվա ապրիլ ամսվա երրորդ տասնօրյակը:
5. Նախարարությունը մոնիթորինգի և գնահատման տարեկան զեկույցի նախագիծը մինչև հրապարակումը ներկայացնում է ոլորտային հասարակական կազմակերպություններին ոչ ուշ, քան տվյալ տարվա մարտի 1-ը ներառյալ՝ վերջիններիս դիրքորոշումը ստանալու և դրանք տարեկան զեկույցում ներառելու նպատակով:
6. Ոլորտային հասարակական կազմակերպություններն իրենց դիրքորոշումը Զեկույցում ներառելու նպատակով այն ներկայացնում են Նախարարություն մինչև յուրաքանչյուր հաշվետու տարվա մարտի երրորդ տասնօրյակ:
7. Առավել համապարփակ և բազմակողմանի գնահատում ունենալու նպատակով քաղաքացիական հասարակության կազմակերպությունները յուրաքանչյուր տարի կարող են իրականացնել անկախ մոնիթորինգ և գնահատում, որոնց արդյունքները մինչև յուրաքանչյուր հաշվետու տարվա մարտի երրորդ տասնօրյակ Նախարարություն ներկայացնելու դեպքում, ներառվում են մոնիթորինգի և գնահատման զեկույցում:
8. Մոնիթորինգի և գնահատման զեկույցում ներառվում են հասարակական կազմակերպությունների գնահատման և մոնիթորինգի այլընտրանքային հասարակական զեկույցները, որոնք համադրելի են սույն մեթոդաբանության հետ:
9. Ռազմավարության մոնիթորինգի և գնահատման ամփոփիչ զեկույցը կազմվում է Ռազմավարության վերջին հաշվետու տարվան հաջորդող տարվա առաջին կիսամյակի ավարտին:

**ՌԱԶՄԱՎԱՐՈՒԹՅԱՆ ՄՈՆԻԹՈՐԻՆԳԻ ԵՎ ԳՆԱՀԱՏՄԱՆ ՏԱՐԵԿԱՆ ԵՎ ԱՄՓՈՓԻՉ ԶԵԿՈՒՅՑՆԵՐԻ ԿԱՌՈՒՑՎԱԾՔԸ**

1. Ռազմավարության մոնիթորինգի և գնահատման տարեկան և ամփոփիչ զեկույցները բաղկացած են հետևյալ բաժիններից՝
2. Տիտղոսաթերթ.
3. Բովանդակություն.
4. Ներածություն.
5. Մոնիթորինգի և գնահատման մեթոդաբանություն.
6. Գործոնային մոնիթորինգ՝ ըստ առանձին գործողությունների[[1]](#footnote-1).
7. Արդյունքային մոնիթորինգ՝ ըստ Ռազմավարական նպատակների[[2]](#footnote-2).
8. Գործոնային և արդյունքային մոնիթորինգի արդյունքների ամփոփ նկարագրություն.
9. Քաղաքացիական հասարակության կազմակերպությունների կողմից իրականացված գնահատումների ամփոփ արդյունքներ․
10. Եզրափակիչ մաս:

**Ձև1**

Կիսամյակային հաշվետվության ձևաչափ[[3]](#footnote-3)

|  |  |  |
| --- | --- | --- |
| **Գործողության համար և անվանում[[4]](#footnote-4)** | | **Կատարող մարմիններ[[5]](#footnote-5)** |
|  | **Կատարողականի թիրախներ** |  |
| **Տարի** | 2024 |
| **Կիսամյակ** | I |
|  | **Կատարված աշխատանքների նկարագրություն[[6]](#footnote-6)** | **Գործողության իրականացմանը խոչընդոտող հանգամանքներ[[7]](#footnote-7)** |
|  |  |  |
| **Լրացուցիչ նշումներ՝** | | |

**Ձև2**

Տարեկան հաշվետվության ձևաչափ[[8]](#footnote-8)

|  |  |  |  |  |  |  |  |
| --- | --- | --- | --- | --- | --- | --- | --- |
| **Գործողության համար և անվանում[[9]](#footnote-9)** | | | **Կատարող մարմիններ[[10]](#footnote-10)** | | | | |
|  | **Կատարողականի թիրախներ** | | **Արդյունքային որակական և քանակական ցուցանիշներ** | |  | | **Ակնկալվող վերջնարդյունքներ[[11]](#footnote-11)** |
| **Տարի** | 2024 | |
|  |  | |
| **Կարգավիճակ[[12]](#footnote-12)** | **Կատարված աշխատանքների նկարագրություն[[13]](#footnote-13)** | | Կատարված է/ Կատարված չէ/ կատարված է մասամբ[[14]](#footnote-14) | |  | | Ապահովված է/ ապահովված չէ/ ապահովված է մասամբ [[15]](#footnote-15) |
| **Կարգավիճակի մասին մեկնաբանություն (բացատրական նշում)** |  | |  | |  | |  |
| **Գործողության իրականացմանը խոչընդոտող հանգամանքներ[[16]](#footnote-16)** | | | | | | | |
| **Ֆինանսական միջոցներ[[17]](#footnote-17)** | | **Պետական բյուջեով նախատեսված միջոցներ (չափը)** | | **\_\_\_\_\_\_\_\_\_\_\_ՀՀ դրամ** | | | |
| **Դոնոր կազմակերպությունների աջակցություն** | | **Այո** | | **Ոչ** | |
| **Լրացուցիչ նշումներ՝** | | | | | | | |
| **Հասարակական կազմակերպության կողմից իրականացվող այլընտրանքային գնահատման արդյունքներ[[18]](#footnote-18)** | | | | | | | |

**»։**

1. Արտացոլվում է նաև քաղաքացիական հասարակության կազմակերպությունների կողմից իրականացված գործոնային մոիթորինգի արդյունքները։ [↑](#footnote-ref-1)
2. Արտացոլվում է նաև քաղաքացիական հասարակության կազմակերպությունների կողմից իրականացված արդյունքային մոնիթորինգի արդյունքները։ [↑](#footnote-ref-2)
3. Սույն Ձևաչափը կիրառելի է կիսամյակային հաշվետվությունների ներկայացման ժամանակ։ Կիսամյակային հաշվետվության ներկայացման ժամանակ գործողության գնահատում չի իրականացվում Կատարող մարմինների և Վարչության կողմից։ Կիսամյակային հաշվետվության շրջանակներում նկարագրվում են տվյալ գործողությամբ կիսամյակի կատարողականի թիրախի կատարման ուղղությամբ իրականացված աշխատանքները։ [↑](#footnote-ref-3)
4. Նշվում են Ռազմավարությամբ նախատեսված գործողության հերթական համարը և անվանումը։ [↑](#footnote-ref-4)
5. Նշվում են տվյալ գործողության Կատարող մարմինները։ Կատարող կամ համակատարող մարմինը, որը ներկայացնում է հաշվետվությունը, նշվում է սկզբում։ Հաջորդաբար ներկայացվում են մյուս կատարող և համակատարող մարմինների վերաբերյալ տեղեկատվությունը։ [↑](#footnote-ref-5)
6. Սույն հատվածում նկարագրվում են Գործողության կատարողականի թիրախում նշված արդյունքների իրականացումն ապահովելու նպատակով իրականացված աշխատանքները։ Եթե տվյալ կիսամյակի համար Կատարող կամ համակատարող մարմնի կողմից չեն իրականացվել աշխատանքներ, ապա նշվում են դրանք չիրականացնելու պատճառները։ [↑](#footnote-ref-6)
7. Սույն հատվածում նկարագրվում են խնդիրները, որոնք բացահայտվել են գործողության իրականացման ժամանակ և խոչընդոտ են հանդիսացել վերջինիս կատարման համար։ Դրանք կարող են լինել ինչպես ներկազմակերպական, այնպես էլ արտաքին հանգամանքներով պայմանավորված։ [↑](#footnote-ref-7)
8. Սույն ձևաչափը կիրառելի է տարեկան հաշվետվությունների ներկայացման և հասարակական կազմակերպությունների այլընտրանքային գնահատումների ժամանակ։ Տարեկան հաշվետվության ներկայացման ժամանակ իրականացվում է նաև գործողությունների արդյունքային և որակական ցուցանիշների գնահատում կատարող մարմինների կողմից։ Տարեկան հաշվետվության շրջանակներում նկարագրվում են գործողությամբ տվյալ տարվա կատարողականի թիրախի կատարման ուղղությամբ իրականացված աշխատանքները։ Տարեկան հաշվետվությունը ներառում է տվյալ տարվա առաջին և երկրորդ կիսամյակների կատարողականի թիրախների իրականացման ուղղությամբ կատարված աշխատանքները։ [↑](#footnote-ref-8)
9. Նշվում են Հակակոռուպցիոն ռազմավարությամբ նախատեսված գործողության հերթական համարը և անվանումը։ [↑](#footnote-ref-9)
10. Նշվում է տվյալ գործողության պատասխանատու մարմինները։ Կատարող կամ համակատարող մարմինը, որը ներկայացնում է հաշվետվությունը, նշվում է սկզբում։ Հաջորդաբար ներկայացվում են մյուս կատարող և համակատ․արող մարմինների վերաբերյալ տեղեկատվությունը։ [↑](#footnote-ref-10)
11. Սույն հատվածում նկարագրվում է թե գործողության իրականացումը ինչքանով է ապահովել ակնկալվող վերջնարդյունքի իրականացումը ըստ տարիների։ [↑](#footnote-ref-11)
12. Կարգավիճակ հատվածում նշվում է գործողության համար տվյալ տարվա համար նախատեսված կատարողականի թիրախին ուղղված աշխատանքների կարգավիճակը՝ «Կատարված է», «Կատարված է մասամբ», «Կատարված չէ»։ [↑](#footnote-ref-12)
13. Սույն հատվածում նկարագրվում է Գործողության կատարողականի թիրախում նշված արդյունքների իրականացումն ապահովելու նպատակով իրականացված աշխատանքները։ Եթե տվյալ տարվա համար կատարող կամ համակատարող մարմնի կողմից չեն իրականացվել աշխատանքներ, ապա նշվում է դրանք չիրականացնելու պատճառները։ [↑](#footnote-ref-13)
14. Սույն հատվածում նշվում է թե ինչքանով են ապահովված Հակակոռուպցիոն ռազմավարության գործողությունների արդյունքային որակական և քանակական ցուցանիշները։ [↑](#footnote-ref-14)
15. Սույն հատվածում նշվում է թե ինչքանով են ապահովված Ռազմավարությամբ ակնկալվող վերջնարդյունքները: [↑](#footnote-ref-15)
16. Սույն հատվածում նկարագրվում են այն խնդիրները որոնք բացահայտվել են գործողության իրականացման ժամանակ։ Դրանք կարող են լինել ինչպես ներկազմակերպական այնպես էլ արտաքին հանգամանքներով պայմանավորված։ [↑](#footnote-ref-16)
17. Սույն հատվածում նկարագրվում է բյուջեով հատկացված միջոցների չափը կամ դոնոր կազմակերպությունների կողմից տրամադրված աջակցության առկայության կամ բացակայության վերաբերյալ տեղեկատվություն: [↑](#footnote-ref-17)
18. Սույն հատվածը լրացվում է Արդարադատության նախարարության կողմից՝ հիմք ընդունելով հասարակական կազմակերպությունների կողմից Ձև 2-ի հիման վրա իրականացված այլընտրանքային գնահատումները: [↑](#footnote-ref-18)